दुकान बंद करने के दौरान आए 2 बदमाश; 1 लाख रुपए भरा बैग लेकर भागे
Delhi Harsh Vihar Old Man Robbery Case - दिल्ली के हर्ष विहार एरिया में 70 साल के बुजुर्ग से गन पॉइंट पर 1 लाख रुपए की लूट की गई। यह घटना तब हुई जब बुजुर्ग अपनी दुकान बंद कर रहा था।
दिल्ली के हर्ष विहार एरिया में 70 साल के बुजुर्ग से गन पॉइंट पर 1 लाख रुपए की लूट की घटना सामने आई है। मीडिया रिपोर्ट्स के मुताबिक, घटना 19 जून की रात की है। लेकिन इसका वीडियो अब सामने आया है। पुलिस ने मामला दर्ज कर जांच शुरू कर दी है।
पुलिस के मुताबिक, संसार सिंह सोमवार रात 9 बजे अपनी दुकान बंद कर रहे थे, तभी मोटरसाइकिल से दो बदमाश आए। उन्होंने उनका बैग छीनने की कोशिश की, लेकिन उन्होंने इसका विरोध किया। फिर उनमें से एक बदमाश ने बंदूक निकाली और उन्हें बैग छोड़ने की धमकी दी, जिसके बाद उन्होंने अपना बैग छोड़ दिया।
बदमाशों का तीसरा साथी सड़क की दूसरी तरफ इंतजार कर रहा था
इस घटना का वीडियो सोशल मीडिया पर वायरल हो रहा है। वीडियो में देखा जा सकता है कि दो बदमाश सड़क की दूसरे साइड से संसार सिंह की दुकान की तरफ आते हैं। संसार सिंह बाइक पर बैठकर दुकान बंद करवा रहे होते हैं। उनके हाथ में पैसों से भरा थैला होता है।
बदमाश गन दिखाते हुए उनसे बैग छीनने की कोशिश करते हैं। संसार सिंह बैग नहीं छोड़ते हैं। इस छीना झपटी में वो बाइक से नीचे गिर जाते हैं। रात के वक्त भी सड़क पर काफी भीड़ नजर आती है। लेकिन कोई भी व्यक्ति उनकी मदद के लिए आगे नहीं आता है। गन देखकर सब पीछे हट जाते हैं।
इतने में दोनों बदमाश बैग लेकर सड़क की दूसरी साइड इंतजार कर रहे अपने तीसरे साथी के पास चले जाते हैं। फिर तीनों बदमाश बाइक से भाग जाते हैं। यह पूरी घटना संसार सिंह की दुकान के पास लगे CCTV कैमरे में कैद हो जाती है। 
दिल्ली में लूट और हत्या से जुड़ी ये खबर भी पढ़ें...
दिल्ली में गन पॉइंट पर दिनदहाड़े लूट, डिलीवरी एजेंट से 2 लाख छीने; 5 गिरफ्तार
दिल्ली के प्रगति मैदान टनल में बाइक सवार चार बदमाशों ने 24 जून की दोपहर एक डिलीवरी एजेंट से गन पॉइंट पर 2 लाख रुपए लूट लिए थे। इस मामले में दिल्ली पुलिस ने सोमवार को पांच संदिग्धों को पकड़ लिया। पूरी खबर पढ़ें...
दिल्ली में नाबालिग लड़की की सड़क पर हत्या, आरोपी गिरफ्तार
दिल्ली में लड़की की चाकू से गोदकर हत्या करने वाला आरोपी साहिल (20) पकड़ा गया है। पुलिस ने उसे बुलंदशहर से गिरफ्तार किया था। साहिल के मकान मालिक ने बताया कि उसके पिता का नाम सरफराज है और वह 2 साल से अपने परिवार के साथ बरवाला की जैन कालोनी में रह रहा था। पूरी खबर पढ़ें...